Rikunarita-ORG/Wikinium huggingface dataset:
# விக்கிரம் சாராபாய்

| விக்கிரம் அம்பாலால் சாராபாய் |
| --- |
| முனைவர். விக்கிரம் சாராபாய் |
| பிறப்பு | (1919-08-12)12 ஆகத்து 1919
 அகமதாபாத், இந்தியா |
| இறப்பு | 30 திசம்பர் 1971(1971-12-30) (அகவை 52) கேரளா, இந்தியா |
| தேசியம் | இந்தியர் |
| துறை | இயற்பியல் |
| பணியிடங்கள் | இந்திய விண்வெளி ஆய்வு மையம் இயற்பியல் ஆராய்ச்சி ஆய்வகம் |
| ஆய்வு நெறியாளர் | சர். ச.வெ.இராமன் |
| அறியப்படுவது | இந்திய விண்வெளித் திட்டம் |
| விருதுகள் | பத்ம பூசன் (1966) பத்ம விபூசண் (இறந்த பிறகு அளிக்கப்பட்டது) (1972) |

**விக்கிரம் அம்பாலால் சாராபாய்** (*Vikram Ambalal Sarabhai*, ஆகஸ்ட் 12, 1919 – டிசம்பர் 30, 1971) என்பவர் இந்திய இயற்பியலாளர் ஆவார். இந்திய விண்வெளித் திட்டத்தின் தந்தை எனக் கருதப்படுகிறார். 1969 ஆம் ஆண்டு சாந்தி ஸ்வரூப் பட்நாகர் விருது பெற்றார்.

## வாழ்க்கைச் சுருக்கம்

1919 ஆம் ஆண்டு ஆகத்து 12 அன்று அகமதாபாத் நகரில் ஒரு செல்வச்செழிப்பு மிக்க குடும்பத்தில் பிறந்தார். அவரது நாட்டம் எல்லாம் கணிதத்திலும், இயற்பியலிலும் இருந்தது.

## ஆய்வு நிலையங்கள் நிறுவுதல்

இங்கிலாந்தில் பி. எச். டி ஆராய்ச்சியை முடித்துத் திரும்பிய சாராபாய், ஆமதாபாதில் இயற்பியல் ஆராய்ச்சி ஆய்வகத்தை (Physical Research Laboratory) 11 நவம்பர் 1947 இல் நிறுவினார். 1955 இல் காசுமீரம் குலுமார்கில் அதன் கிளை ஒன்றையும் நிறுவினார். பின்னர், திருவனந்தபுரம், கொடைக்கானல் ஆகிய இடங்களிலும் ஆய்வகங்களை நிறுவினார்.

## இந்தியாவை விண்வெளி யுகத்திற்கு இட்டுச்செல்லல்

இந்தியாவின் முதல் செயற்கைக்கோளான ஆரியபட்டாவின் விண்ணேவுதலுக்கு முழுமுதல் காரணமாக இருந்தார். SITE எனப்படும் ‘செயற்கைக்கோள் உதவியுடன் தொலைக்காட்சியில் பயிற்றுவிக்கும் முயற்சி’ மூலம் 2,4000 இந்திய கிராமங்களிலுள்ள 50 லட்சம் மக்களுக்கு கல்வியை எடுத்துச்செல்ல உதவினார். இந்திய விண்வெளி ஆராய்ச்சி நிறுவனத்தை (ISRO) விரிவாக்கினார்.

## பிற துறைகளில் பங்கீடு

விண்வெளித்திட்டங்கள் தவிர, பஞ்சாலைத் தொழில், மேலாண்மைப்பயிற்று நிலையம் ஆகியவற்றையும் தொடங்கினார்.

## விருதுகளும் பெருமைகளும்

* **பத்ம பூசண் **பத்ம விபூசண் விகாஸ் (VIKAS) எஞ்சின் என்பது 1970 களில் இஸ்ரோவின் திரவ உந்துவிசை அமைப்புகள் மையத்தால் (LPSC) உருவாக்கப்பட்ட ஹைப்பர்கோலிக் திரவ எரிபொருள் செயற்கைக்கோள் எஞ்சின்களின் ஒரு குடும்பம் முனைவர். சாராபாயின் நினைவாகப் பெயரிடப்பட்டது
* 1973இல் உலகளாவிய வானியல் ஒன்றியம் நிலவிலுள்ள **அமைதிக்கடல்** (Sea of Serenity) பகுதியில் உள்ள ஒரு பெருங்குழிக்கு விக்கிரமின் பெயரைச் சூட்டினர்.
* 2019இல் இவரின் 100வது பிறந்த நாளில் கூகுள் தேடுபொறி தனது முகப்பு பக்கத்தில் இவரின் டூடுலை (Doodle) வெளியிட்டது

## மேற்கோள்கள்

## வெளி இணைப்புகள்

* Great Scientists at freeindia.org பரணிடப்பட்டது 2004-10-31 at the வந்தவழி இயந்திரம்
* Hindu Newspaper பரணிடப்பட்டது 2005-01-30 at the வந்தவழி இயந்திரம்
# பிப்சிசு

**பிப்சிசு** (ஆங்கிலம்: BIBSYS) நோர்வேயின் கல்வித்துறை மற்றும் ஆராய்ச்சி அமைச்சகத்தினால் அமைக்கப்பட்டு நடத்தப்படும் ஒரு நிருவாக அமைப்பு ஆகும். ஆராய்ச்சி, கற்பித்தல் மற்றும் படிப்புகள் தொடர்பான பல்வேறு கோப்புகள் இங்கு பதியப்பட்டுள்ளன. நோர்வே பல்கலைக்கழகங்கள் மற்றும் கல்லூரிகள் மற்றும் நோர்வேயின் தேசிய நூலகத்துடன் இணைந்து வேலை செய்கிறது. நோர்வேயின் டுரான்டுகைமில் அமைக்கப்பட்டுள்ளது.

## மேற்கோள்கள்

## வெளியிணைப்புகள்

* ஓம் பிப்சிசு (in Norwegian)
# மன அழுத்தம்

**மன அழுத்தம்** (Stress) என்பது மனிதன் அல்லது விலங்கு உயிரினத்தில் உண்மையாகவோ அல்லது கற்பனையாகவோ, உடல் ரீதியாக அல்லது மன ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும். இந்த மன அழுத்தம் என்ற பதம் உயிரியல் மற்றும் உளவியல் அடிப்படையில் முதலில் 1930 ஆம் ஆண்டில் பயன்படுத்தப்பட்டது. இருப்பினும் அண்மைக் காலங்களில் இதுபற்றி மிக அதிகமாகப் பேசப்பட்டு வருகிறது.

மன அழுத்தத்தின் அறிகுறிகள் உடல், மன, பழக்கவழக்கம் தொடர்பில் மாற்றங்களை ஏற்படுத்தும். மன அழுத்தத்தின் பொதுவான அறிகுறிகளாக எச்சரிக்கை உணர்வு, அதிகரிக்கும் அதிரினலின் சுரப்பு, அதிகரிக்கும் சோர்வு, எளிதில் எரிச்சலடைதல் அல்லது கோபமடைதல், தசைகளில் ஏற்படும் இறுக்கம், எதிலும் கவனம் செலுத்த முடியாத நிலைமை போன்றவற்றுடன், அதிகரிக்கும் இதயத் துடிப்பு, தலைவலி போன்ற சில உடலியங்கியல் பிரச்சனைகளும் காணப்படும்.

## சொல்லியல் ஆரம்பம்

Hans Selye என்ற உட்சுரப்பியியலாளரால் முதன் முதலில் உயிரியலில் இந்த மன அழுத்தம் என்ற பதம் பயன்படுத்தப்பட்டது. பின்னர் எந்தவொரு தாக்கத்திற்கும் தவறான ஓர் உடற்றொழிலியல் எதிர் விளைவு கொடுக்கப்படும் நிலையைக் காட்டுவதாக இந்த பதத்தை விரிவுபடுத்தினார். மன அழுத்தத்தைத் தூண்டக்கூடிய காரணியினால், மிதமான எரிச்சல் அல்லது கோபம் கொள்ளும் நிலை தொடங்கி, மிகவும் தீவிரமான தொழிற்பட முடியாத நிலை வரையான பாதிப்பு ஏற்படுவதால், மன, உடல் நலத்தில் செயல் நிறுத்தம் ஏற்படலாம் எனக் கூறினார்.

## அறிகுறிகள்

மன அழுத்தமானது வெவ்வேறு நிலைகளில் காணப்படுவதுடன், அறிகுறிகளும் வேறுபடும். இந்த அறிகுறிகள் மனிதருக்கேற்ப, சூழ்நிலைக்கேற்ப, தீவிரத்தின் அளவிற்கேற்ப வேறுபடும். இதனால் உடல் நலம் பாதிப்படைவதுடன், மனச்சோர்வும் ஏற்படும்.

* *உணர்வு தொடர்பானவை:* அதிகரித்த கவலை, மனக் குழப்பம், மனக் கலக்கம் அல்லது மனப் போராட்டம், எளிதில் எரிச்சலுறல் அல்லது கோபப்படல், மனதை ஓய்வாக வைத்துக்கொள்ள முடியாமல் உணர்தல், தனிமையாக உணர்தல், மனச்சோர்வு அல்லது உளச்சோர்வு
* *உடற்றொழிலியல் இடர்கள்:* தலைவலி, நெஞ்சுவலி போன்ற வலிகள், வயிற்றுப்போக்கு (Diarrhoea) அல்லது மலச்சிக்கல், (Constipation), குமட்டல் (Nausea), தலைச்சுற்றல் (Dizziness), அதிகரித்த இதயத் துடிப்பு
* *பழக்கவழக்கம் தொடர்பானவை:* மிக அதிகமாகவோ, மிகக் குறைவாகவோ உணவு உட்கொள்ளல், அதிக தூக்கம் அல்லது தூக்கமின்மை, சமூகத்திலிருந்து ஒதுங்கி இருத்தல், வேலைகளைத் தள்ளிப்போடல், பொறுப்புகளில் இருந்து ஒதுங்குதல், அதிகரிக்கும் மதுபானப் பாவனை, போதைப்பொருள் பாவனை, புகைத்தல் போன்றவற்றுடன் நகம் கடித்தல் போன்ற ஒழுங்கற்ற பழக்கங்கள்.

## இவற்றையும் பார்க்க

* மன அழுத்த மேலாண்மை

## அடிக்குறிப்புகள்
# ஜூனியர் என்டிஆர்

| நந்தமூரி தாரக ராமாராவ், ஜூனியர் |
| --- |
|  |
| பிறப்பு | நந்தமூரி தாரக ராமாராவ் 20 மே 1983 (1983-05-20) ஹைதராபாத், ஆந்திரப் பிரதேசம், இந்தியா  |
| இருப்பிடம் | ஹைதராபாத், ஆந்திரப் பிரதேசம், இந்தியா |
| மற்ற பெயர்கள் | ஜூனியர். என்டிஆர், என்டிஆர் ஜூனியர், தாரக், நந்தமுரி தாரக ராமராவ், ஏஒன் ஸ்டார், யங் டைகர். |
| பணி | நடிகர், பின்னணிப் பாடகர் |
| செயற்பாட்டுக் காலம் | 1991-தற்போது வரை |
| பெற்றோர் | நந்தமூரி ஹரிகிருஷ்ணா நந்தமூரி ஷாலினி |
| வாழ்க்கைத் துணை | லட்சுமி பிரானாதி |
| உறவினர்கள் | மாண்டவ சாய் குமார் |

**நந்தமூரி தாரக ராமாராவ்** (பிறப்பு 20, 1983), பெரும்பாலும் **ஜூனியர் என்டிஆர்**, என்று அறியப்படும் இவர், தெலுங்குத் திரைப்பட நடிகர், குச்சிப்புடி நடன கலைஞர், மற்றும் பின்னணிப் பாடகர். இவர் முன்னாள் ஆந்திரப் பிரதேச முதல்வர் என். டி. ராமாராவுடைய பேரன் ஆவார். தாரக் தன்னுடைய சிறுவயதில் நடித்த, *பிரம்ம ரிஷி விஷ்வாமித்ரா* (1991) மற்றும் *இராமாயணம்* (1997) திரைப்படத்திற்காக சிறந்த குழந்தை நட்சத்திரத்திற்கான விருதை 1998 ஆம் ஆண்டு பெற்றார்.

ஐந்து வருடங்களுக்குப் பின்னர், இவர் *நின்னு சூடாலனி* (2001) திரைப்படத்தில் முதன்மை கதைப்பாத்திரத்தில் நடித்தார். அதன்பிறகு பல திரைப்படங்களிலும் நடிக்க ஆரம்பித்தார். இவர் தாத்தா ஆரம்பித்த தெலுங்கு தேசக் கட்சிக்காக தேர்தலில் ஆதரவு திரட்டினார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் Jr. NTR
* JrNTR.com
# இந்திய சர்வதேச திரைப்பட விழா

| இந்திய சர்வதேச திரைப்பட விழா |
| --- |
| தொடக்கப் படம் | Kanyaka Talkies |
| இடம் | கோவா, இந்தியா |
| நிறுவப்பட்டது | 1952 |
| வழங்கியது | Entertainment Society of Goa |
| விழாத் தேதி | நவம்பர் 20 - நவம்பர் 30, 2013 |
| **இணையத் தளம்** |

**இந்திய சர்வதேச திரைப்பட விழா** (IFFI) முதன்முதலில் இந்திய அரசின் திரைப்படத்துறையால், இந்தியாவின் முதல் பிரதம மந்திரி ஆதரவுடன், 1952 ஆம் ஆண்டு சனவரி 24- பிப்ரவரி 1 வரை மும்பையில் நடைபெற்றது. அதன் பின்னர் மும்பை, கொல்கத்தா, சென்னை ஆகிய நகரங்களில் நடந்துள்ளது. 2013 ஆம் ஆண்டு 44 ஆவது இந்திய சர்வதேச திரைப்பட விழா கோவாவில் நடைபெற்றது.

## மேற்கோள்கள்
# சிர்லி டெம்பிள்

**சிர்லி டெம்பிள் பிளாக்** ( Shirley Temple Blackஏப்ரல் 23, 1928   - பிப்ரவரி 10, 2014) ஓர் அமெரிக்க நடிகை, பாடகி, நடனக் கலைஞர், தொழிலதிபர் மற்றும் இராஜதந்திரி ஆவார். இவர் 1935 ஆம் ஆண்டு முதல் 1938 வரை  ஹாலிவுட்டின் முன்னணி நடிகையாக இருந்தார். பின்னாளில் இவர் கானா மற்றும் செக்கோஸ்லோவாக்கியாவிற்கான அமெரிக்க  தூதராக இருந்தார். மேலும் அமெரிக்காவின் நெறிமுறைகளின் தலைவராகவும் பணியாற்றினார்.

1932 டெம்பிள் தனது மூன்று வயதில்  டெம்பிள் தனது திரைப்பட வாழ்க்கையை துவங்க்கினார்.. இரண்டு ஆண்டுகளுக்குப் பிறகு,*பிரைட் ஐஸ்* என்ற திரைப்படத்தில்  நடித்ததன் மூலம் சர்வதேச  அளவில் புகழ் பெற்றார். 1934 ஆம் ஆண்டில்  அசைவு திரைப்திரைசிறப்பான முறையில் பங்களிப்பு செய்ததற்காக பிப்ரவரி 1935 இல் அவர் ஒரு சிறப்பு அகாதமியின் சிறார் விருது பெற்றார்.

1930ஆம் ஆண்டுகளில் இவர் *கர்லி டாப்*  மற்றும் *ஹெய்டி* போன்ற திரைப்படங்களில் நடித்தார் .அந்த திரைப்படங்கள் வணிக ரீதியில் வெற்றி பெற்றது. இப்படத்தில் இவரின் கதாபாத்திரங்கள் பொம்மைகள், உணவுகள் மற்றும் உடைகள் போன்ற வணிக  விற்பனை செய்யும் அளவிற்கு பரவலானது. அதன் பிறகான திரைப்படங்கள் வணிக ரீதியில் வெற்றி பெறவில்லை. அவர் 3 முதல் 10 வயது வரை சுமார் 29 திரைப்படங்களில் நடித்தார்.ஆனால் 14 முதல் 21 வயது வரையிலான  காலகட்டங்களில் 14 திரைப்படங்களில் மட்டுமே நடித்திருந்தார். டெம்பிள் 1950 இல் தனது 22 வயதில் திரைப்படத்தில்   நடிப்பதில் இருந்து ஓய்வு பெற்றார்.

1958 ஆம் ஆண்டில், தொலைக் காட்சிகளில் நடிக்கத் துவங்கினார். அவர் 1960 களின் முற்பகுதியில் தொலைக்காட்சி நிகழ்ச்சிகளில் விருந்தினராக தோன்றினார்.. தி வால்ட் டிஸ்னி கம்பெனி, டெல் மான்டே ஃபுட்ஸ் மற்றும் தேசிய வனவிலங்கு கூட்டமைப்பு உள்ளிட்ட நிறுவனங்கள் மற்றும் அமைப்புகளின்  நிகழ்ச்சிகளில் பங்கு பெற்றார்.

## ஆரம்பகால வாழ்க்கை

ஷெர்லி டெம்பிள் ஏப்ரல் 23, 1928 இல் , கலிபோர்னியாவின் சாண்டா மோனிகாவில்,  பிறந்தார்.இவரின் தாய் கெர்ட்ரூட் டெம்பிள்  ஓர் இல்லத்தரசி ஆவார். இவரின் தந்தை ஜார்ஜ்  வங்கி ஊழியர் ஆவார். இவரது பெற்றோருக்கு இவர் மூன்றாவது குழந்தை. இந்த குடும்பம் டச்சு, ஆங்கிலம் மற்றும் ஜெர்மன் வம்சாவளியைச் சேர்ந்தது. ஜான் மற்றும் ஜார்ஜ் எனும்  இரண்டு சகோதரர்கள் இருந்தனர்.. இவர்களது குடும்பம் லாஸ் ஏஞ்சல்ஸின் ப்ரெண்ட்வுட் நகருக்கு குடிபெயர்ந்தது.

*e Him Wrong*, ts.

## சான்றுகள்
# துன் ரசாக் எக்ஸ்சேஞ்சு

| துன் ரசாக் எக்ஸ்சேஞ்சு Tun Razak Exchange Pusat Perniagaan Tun Razak |
| --- |
| மைய வணிகப் பகுதி |
| எக்ஸ்சேஞ்ச் 106 கோபுரம் |
| அடைபெயர்(கள்): டிஆர்எக்ஸ் (TRX) |
| கோலாலம்பூரில் டிஆர்எக்ஸ் அமைவிடம் |
| ஆள்கூறுகள்: ﻿ / ﻿ |
| நாடு |  மலேசியா |
| மாநகரம் |  கோலாலம்பூர் |
| பரப்பளவு |
|  • மொத்தம் | 30 ha (70 acres) |
| நேர வலயம் | மலேசிய நேரம் 08:00 |
| அஞ்சல் குறியீடு | 55188 |
| இணையதளம் | trx.my |

**துன் ரசாக் எக்ஸ்சேஞ்சு** என்பது பன்னாட்டு நிதி மற்றும் வணிகத்திற்காக, கோலாலம்பூரின் மையப் பகுதியில் ஒரே மலேசியா மேம்பாட்டு நிறுவனத்தின் (**1MDB**) மூலம் உருவாக்கப்பட்ட 70 ஏக்கர் மேம்பாட்டு திட்டம் ஆகும்.

மலேசியாவின் இரண்டாவது பிரதமர் அப்துல் ரசாக் உசேன் பெயரைக் கொண்ட துன் ரசாக் சாலை, இந்தத் திட்ட வளாகத்திற்கு அருகில் அமைந்து இருந்ததால் இந்த வளர்ச்சித் திட்டத்திற்கும் அவரின் பெயரால் பெயரிடப்பட்டது .

இந்தத் திட்டத்தில் மொத்தம் 26 கட்டிடங்கள், அலுவலகங்கள், குடியிருப்புகள், தங்கும் விடுதிகள், சில்லறை விற்பனை அங்காடிகள், உணவகங்கள் மற்றும் கலாசாரச் சலுகை மையங்கள் என 21 மில்லியன் சதுரஅடிக்கும் அதிகமான பகுதிகள் உள்ளன.

## பொது

இந்தத் திட்டம் 2017/2018-இல் முடிக்க திட்டமிடப்பட்டது. தொடக்கக் கட்டம் 15 வருட வளர்ச்சிக் காலத்தைக் கொண்டது..

துன் ரசாக் எக்ஸ்சேஞ்ச் திட்டத்தின் முக்கிய கட்டிடம் எக்ஸ்சேஞ்ச் 106 கோபுரம் ஆகும். இது தற்போது மலேசியாவின் மூன்றாவது உயரமான வானளாவிய கட்டிடமாகும், மேலும் இது முடிந்ததும் இரண்டாவது உயரமான கட்டிடமாகும்.

## துன் ரசாக் எக்ஸ்சேஞ்ச் வளாகத்தின் உயரமான கட்டிடங்கள்

* எக்ஸ்சேஞ்ச் 106 கோபுரம் -453.6 மீட்டர் - 106
* TRX குடியிருப்பு B - 235 மீட்டர் - 57
* அஃபின் கோபுரம் - 233 மீட்டர் - 47
* TRX குடியிருப்பு A - 233 மீட்டர் - 53
* கோர் குடியிருப்பு - 228 மீட்டர் - 50

## போக்குவரத்து

ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது. ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது,

அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், KLCC, மருத்துவமனை கோலாலம்பூர் மற்றும் இறுதியாக [[ஜூலை 2017 முதல், விரைவுப் போக்குவரத்து காஜாங் லைன் மற்றும் பிவிரைவுப் போக்குவரத்து லைன்களின் ஒரு பகுதியாக உடனடியாக கேஜி20 பிஒய்23 துன் ரசாக் எக்ஸ்சேஞ்ச் விரைவுப் போக்குவரத்து நிலையம் உள்ளது.

ரேபிட் கேஎல் பேருந்து பாதை T407 விரைவுப் போக்குவரத்து நிலையத்தை கம்பங் பாண்டனுடன் இணைக்கிறது, அதே நேரத்தில் நீண்ட பாதை 402 (சாதாரண வழி) மாலூரி, ஜாலான் அம்பாங், கோலாலம்பூர் நகர மையம், கோலாலம்பூர் மருத்துவமனை மற்றும் இறுதியாக தித்திவாங்சா பேருந்து மையத்தை இணைக்கிறது.

### பேருந்து

துன் ரசாக் எக்ஸ்சேஞ்ச் டன்னல் ஸ்மார்ட் சுரங்கப்பாதையின் நுழைவாயிலுக்கு அருகில் அமைந்துள்ளது மற்றும் ஜாலான் துன் ரசாக், ஜாலான் கம்பங் பாண்டன் மற்றும் மஜு எக்ஸ்பிரஸ்வே மஜூ விரைவுச்சாலை ஆகியவற்றின் சந்திப்பிற்கு அருகில் உள்ளது, இது கோலாலம்பூர் நகரத்தை சைபர்ஜெயாவுடன் சைபர்ஜெயா.

## மேற்கோள்கள்

## வெளி இணைப்புகள்
# கங்கனா ரனாத்

| கங்கனா ரனாவத் |
| --- |
| 2024இல் கங்கனா ரனாவத் |
|  |
| இந்திய மக்களவை உறுப்பினர் |
| **பதவியில் உள்ளார்** |
| **பதவியில்**  4 ஜூன் 2024 |
| முன்னையவர் | பிரதிபா சிங் |
| தொகுதி | மண்டி |
|  |
| தனிப்பட்ட விவரங்கள் |
| பிறப்பு | கம்க்கனா அமர்தீப் ரனாவத் 23 மார்ச்சு 1986 (1986-03-23) மண்டி, இமாச்சலப் பிரதேசம், இந்தியா |
| அரசியல் கட்சி | பாரதிய ஜனதா கட்சி |
| பணி | * Actress
* filmmaker
* politician
 |
| கையெழுத்து |  |
|  |
| செயற்பாட்டுக் காலம் | 2006–தற்போது வரை |
| புகழ்ப்பட்டம் | பத்மசிறீ (2020) |
|  |
|  |

**கங்கனா அமர்தீப் ரனாவத்** (*Kangana Ranaut*, பிறப்பு 23 மார்ச் 1987)}} என்பவர் ஓர் இந்திய நடிகையும், திரைப்பட தயாரிப்பாளரும் ஆவார். இவர் முதன்மையாக இந்தி திரைப்ப்படங்களில் பணிபுரிகிறார். நான்கு தேசிய திரைப்பட விருதுகள், ஐந்து பிலிம்பேர் விருதுகள் உட்பட பல விருதுகளைப் பெற்றவர், *ஃபோர்ப்ஸ் இந்தியாவின்* 100 பட்டியலில் ஆறு முறை இடம்பெற்றுள்ளார். 2020 ஆம் ஆண்டில், இந்திய அரசாங்கம் இவருக்கு இந்திய நாட்டின் நான்காவது மிக உயர்ந்த விருதான பத்மசிறீ விருது வழங்கி கௌரவித்தது.

2020 ஆம் ஆண்டில், ரனாவத் தனது சொந்த தயாரிப்பு நிறுவனமான மணிகர்னிகா பிலிம்சைத் தொடங்கினார், இதன் கீழ் இவர் இயக்குநராகவும் தயாரிப்பாளராகவும் பணியாற்றுகிறார். இவர் சிறந்த உடைகளை அணியக்கூடிய பிரபலங்களில் ஒருவராக ஊடகங்களால் கருதப்படுகிறார், வெளிப்படையாக பேசக்கூடியவர் என்று அறியப்படுகிறார். வலதுசாரி சித்தாந்தங்களுடன் இணைந்து, பாரதிய ஜனதா கட்சியை ஆதரித்து வருகிறார். வரவிருக்கும் 2024 இந்திய பொதுத் தேர்தலில் பாஜக வேட்பாளராக இமாச்சலப் பிரதேசத்தின் மண்டி மக்களவைத் தொகுதியில் போட்டியிடுகிறார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் கங்கனா ரனாத்
# பிலிம்பேர் சிறந்த நடிகை விருது (தெலுங்கு)

| சிறந்த நடிகைக்கான பிலிம்பேர் விருது – தெலுங்கு |
| --- |
| விளக்கம் | தெலுங்கு திரைப்படங்களில் சிறப்பான நடிப்பை வெளிப்படுத்தும் நடிகைக்கு வழங்கப்படும் விருது |
| நாடு | இந்தியா |
| வழங்குபவர் | *பிலிம்பேர்* |
| முதலில் வழங்கப்பட்டது | 1954 (சிறப்பான நடிப்பை 1953 ஆவது ஆண்டில் வெளிப்படுத்திய நடிகை) |
| தற்போது வைத்துள்ளதுளநபர் | நித்யா மேனன், *Gunde Jaari Gallanthayyinde* (61st Filmfare Awards South - 2013) |
| இணையதளம் |  Filmfare Awards |

**சிறந்த நடிகைக்கான பிலிம்பேர் விருது - தெலுங்கு** ஆண்டுதோறும் தெலுங்கு மொழித் திரைப்படங்களில் சிறப்பான நடிப்பை வெளிப்படுத்தும் நடிகை என்னும் பிரிவில் பிலிம்பேர் பத்திரிக்கையால் வழங்கப்படும். இது பிலிம்பேர் விருதுகளில் உள்ள ஒரு பிரிவாகும். இவ்விருது 1972 ஆவது ஆண்டில் இருந்து வழங்கப்பட்டு வருகிறது. இதை அதிக முறை வென்றவர் விஜயசாந்தி ஆவார்.

## வெற்றியாளர்கள்

| ஆண்டு | நடிகை | திரைப்படம் | உசாத்துணை |
| --- | --- | --- | --- |
| 2013 | நித்யா மேனன் | *குண்டே ஜாரி கல்லந்தய்யிந்தி* |  |
| 2012 | சமந்தா | *நான் ஈ (திரைப்படம்)* |  |
| 2011 | நயன்தாரா | *சிரீ ராம ராச்சியம்* |  |
| 2010 | அனுசுக்கா | *வேதம்* |  |
| 2009 | அனுசுக்கா | *அருந்ததி* |  |
| 2009 | சுவாதி ரெட்டி | *அசுட்டா சாம்மா* |  |
| 2007 | திரிசா | *ஆடவரி மாடாலாகு அர்தாலு வெருலே* |  |
| 2006 | ஜெனிலியா | *பொமரில்லு* |  |
| 2005 | திரிசா | *நுவ்வொஸ்தானண்டே நேனொத்தண்டானா (திரைப்படம்)* |  |
| 2004 | திரிசா | *வர்சம்* |  |
| 2003 | அசின் (நடிகை) | *அம்மா நன்னா ஓ தமிழ் அம்மாயி* |  |
| 2002 | சதா | *ஜெயம்* |  |
| 2001 | பூமிகா சாவ்லா | *குசி* |  |
| 2000 | ரிச்சா பலோட் | *நுவ்வே காவாலி* |  |
| 1999 | சௌந்தர்யா | *ராஜா* |  |
| 1998 | சௌந்தர்யா | *அந்தப்புரம்* |  |
| 1997 | விஜயசாந்தி | *ஓசே ராமுலாம்மா* |  |
| 1996 | தபூ | *நின்னே பெல்லாடாட்டா* |  |
| 1995 | சௌந்தர்யா | *அம்மோரு* |  |
| 1994 | ஆமானி | *சுபா லக்ணம்* |  |
| 1993 | விஜயசாந்தி | *போலீசு லாக்அப்* |  |
| 1992 | ரேவதி (நடிகை) | *அங்குரம்* |  |
| 1991 | ஶ்ரீதேவி | *சாகானா சாகானம்* |  |
| 1990 | விஜயசாந்தி | *கர்த்தவ்யம்* |  |
| 1989 | விஜயசாந்தி | *பாரத நாரி* |  |
| 1988 | பானுப்ரியா (நடிகை) | *சுவர்ணகமலம்* |  |
| 1987 | சுமலதா | சுருதி லயாலு |  |
| 1986 | லட்சுமி | *சரவண மெகாலு* |  |
| 1985 | விஜயசாந்தி | *பிராதிகதனா* |  |
| 1984 | சுஹாசினி | *சுவாதி* |  |
| 1983 | ஜெயபிரதா | *சாகர சங்கமம்* |  |
| 1982 | ஜெயசுதா | *கிரகப்பிரவேசம்* |  |
| 1981 | ராதிகா | *நியாயம் காவாலி* |  |
| 1980 | ஜோதி | *வம்ச விருட்சம்* |  |
| 1979 | சுஜாதா | *குப்பெடு மனசு* |  |
| 1978 | தல்லூரி ரமேசுவரி | *சீதா மா லட்சுமி* |  |
| 1977 | ஜெயசுதா | *அம்மே கதா* |  |
| 1976 | ஜெயசுதா | *ஜயோதி* |  |
| 1975 | வாணிஸ்ரீ | *ஜீவன ஜயோதி* |  |
| 1974 | வாணிஸ்ரீ | *கிருஷ்ணவேணி* |  |
| 1973 | வாணிஸ்ரீ | *ஜீவன தரங்கலு* |  |
| 1972 | ஜெயலலிதா | *சிரீ கிருசுண சத்யா* |  |

## உசாத்துணைகள்

## குறிப்புகள்

* Ramachandran, T.M. (1973). *Film world*. Vol. 9.
* *Collections*. Update Video Publication. 1991.
* *The Times of India directory and year book including who's who*. Times of India Press. 1984.

வார்ப்புரு:பிலிம்பேர் விருதுகள் தெற்கு
# படுக மொழி

| படுக மொழி |
| --- |
|  |
| நாடு(கள்) | இந்தியா |
| பிராந்தியம் | தமிழ்நாடு - நீலகிரி |
| தாய் மொழியாகப் பேசுபவர்கள் | 250,000  (*date missing*) |
| மொழிக் குடும்பம் | திராவிடம்* தென் திராவிடம்
	+ தமிழ்-கன்னட
		- கன்னட
			* **படுக மொழி**
 |
| எழுத்துமுறை | தமிழ் எழுத்து |
| மொழிக் குறியீடுகள் |
| ISO 639-2 | dra |
| ISO 639-3 | bfq |

**படுக மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழி ஆகும். இம்மொழியைத் தென்னிந்தியாவில் உள்ள நீலகிரி மலைப் பகுதியில் வாழும், ஏறத்தாழ 250,000 படுகர் மக்கள் பேசுகின்றனர். இம்மொழி நாவளை உயிர் ஒலிகளைக் கொண்டுள்ளதால், மொழியியல் ஆர்வலர்கள் இதனைச் சிறப்பாக அறிவார்கள்.

படகு மொழியைப் பிற மொழியினர் *படகா* என்றும் அழைப்பதுண்டு. படுக மொழியில் இதனைப் பேசும் இனக்குழுவினரைப் *படுகு* அல்லது *படுகுரு* என அழைப்பர். இம்மொழி இதுவரை எழுத்து வடிவம் பெற்றிருக்கவில்லை. தமிழ், கன்னடம், அல்லது ஆங்கில எழுத்துகளில் எந்த எழுத்துவடிவத்தைக் கொண்டு எழுதுவது என்ற கேள்வி எழுந்துள்ளது. இருப்பினும், பெரும்பான்மையினர் தமிழ் எழுத்துகளைக் கொண்டே இம்மொழியினை எழுதி வருகின்றனர். மலாய் மொழி போன்று ஆங்கில(இலத்தீன்) வரிவடிவத்தைப் பயன்படுத்தலாம் என சிலரும் தமிழ் எழுத்துகளிலேயே தொடரலாம் என சிலரும் கூறுகின்றனர்.

## படுக விக்கிப்பீடியா

படுக மொழியில் கலைக்களஞ்சியம் உருவாக்கும் நோக்கில் விக்கிமீடியா நிறுவனம் படுக விக்கிப்பீடியா என்னும் சோதனை திட்டத்தைத் தொடங்கியுள்ளது.

## இவற்றையும் பார்க்கவும்

* படுகர்
* திராவிட மொழிக் குடும்பம்
* படுகத் திரைப்படத்துறை

## மேற்கோள்கள்

## வெளியிணைப்புகள்

* படகு எழுத்து
* படகு எழுத்து குறித்த உரையாடல்
* படக இலக்கியம்
# வடிநிலம்

வடிநிலம். புள்ளிக் கோடு நீரேந்து பிரதேசத்திலிருந்து நீர் வடியும் பாதையை, நீரேந்து பகுதிகளுக்கு இடையிலான பிரி கோட்டைக் குறிக்கின்றது.
**வடிநிலம்** (drainage basin) என்பது, மழை அல்லது உருகும் பனி போன்றவற்றை ஏந்தி, ஆறு, ஏரி, கடல், ஈரநிலங்கள் போன்ற நீர்த்தேக்கங்களுள் வடிந்தோடச் செய்வதற்கான நிலப்பகுதி ஆகும். வடிநிலம் என்பது, நீரைக் காவிச்சென்று மேற்படி நீர்த்தேக்கங்களுக்குள் செலுத்தும் சிற்றாறுகள், ஆறுகள் போன்றவற்றையும், இத்தகைய நீர் வழிகளுக்குள் நீரை வடியவிடும் நிலப் பகுதிகளையும் ஒருங்கே குறிக்கிறது. *நீரேந்து பகுதி* என்பதுவும் இதே கருத்துருவை விளக்கும் சொல்லே.

நீர் நிலை ஒன்றுக்கான நீர் வடிந்துவந்து சேரக்கூடியவகையில் மழைவீழ்ச்சி மற்றும் பனிப்பொழிவைப் பெறும் பிரதேசம் அதன் **நீரேந்து பிரதேசம்** எனப்படும். வழமையாக நீரேந்து பிரதேசத்தின் வெளிச்செல்லும் பாதை ஆறு, ஏரி, ஓடை, கடல், பெருங்கடல் மற்றும் ஈர நிலம் போன்றவையாகக் காணப்படும். மூடப்பட்ட நீரேந்து பிரதேசங்களில், ஒன்றுசேரும் நீர் நீரேந்து பிரதேசத்தினுள்ளேயே ஒரு தனிவடிச்சலாக காணப்படும். இது நிலையான ஏரியாக அல்லது உலர் ஏரியாகவோ அல்லது தேங்கி நிலங்கீழ் நீராக வடியும்.

## உலகின் முதன்மையான நீரேந்து பிரதேசங்கள்

### வரைபடம்

Major continental divides, showing drainage into the major oceans and seas of the world.
உலகின் முதன்மையான கடல்கள், பெருங்கடல்களின் நீரேந்து பிரதேசங்கள். சாம்பல் நிறப் பகுதிகள் மூடப்பட்ட நீரேந்து பிரதேசங்கள் ஆகும். இவை பெருங்கடல்களில் சென்று கலப்பதில்லை
## மேற்கோள்கள்
# சரவாக் மக்கள் சீர்திருத்தக் கட்சி

| சரவாக் மக்கள் சீர்திருத்தக் கட்சி Sarawak People's Aspiration Party 国家改革党 |
| --- |
| தலைவர் | டாக்டர் பாத்தாவ் ரூபிஸ் Dr. Patau Rubis 1997 மார்ச் 9 லிருந்து - 2011 வரை  டாக்டர் டிரிபின் அனாக் சாகோய் Dr. Dripin Anak Sakoi 2011 - தொடக்கம் |
| தொடக்கம் | சரவாக், 1996 அக்டோபர் 9 சபா 2012 ஜனவரி 6 |
| தலைமையகம் | சரவாக் : 262 பத்து காவா சாலை, 93250 கூச்சிங் சபா : 88300 கோத்தா கினபாலு. |
| இணையதளம் |
|   |

**சரவாக் மக்கள் சீர்திருத்தக் கட்சி** (*Sarawak People's Aspiration Party*, மலாய்: *Parti Aspirasi Rakyat Sarawak*, சீனம்: 国家改革党) என்பது போர்னியோவைத் தளமாகக் கொண்டு உருவாக்கப்பட்ட ஒரு தேசியக் கட்சியாகும். சபா, சரவாக் மாநிலங்களில் உள்ள அரசியல் கட்சிகளை ஒன்றிணைப்பதற்காக இந்தக் கட்சி தோற்றுவிக்கப்பட்டது.

இந்தக் கட்சியைச் சுருக்கமாக *ஸ்டார்* (**STAR**) முன்பு என்று அழைப்பார்கள். போர்னியோ 7 அம்சத் திட்டத்தைச் செயல்படுத்துவதே அதன் தலையாய நோக்கமாகும்.

## வரலாறு

1995ஆம் ஆண்டு, சரவாக் மாநிலத்தின் அமைச்சரவையில் டாக்டர் பாத்தாவ் ரூபிஸ் ஓர் அமைச்சராக இருந்தபோது மலேசியப் பொதுத் தேர்தல் நடைபெற்றது. அதில் பாரிசான் நேசனல் கூட்டணிக்கு எதிராக, பாத்தாவ் ரூபிஸ் சுயேட்சை வேட்பாளர்களுக்கு ஆதரவு வழங்கினார் எனும் குற்றச்சாட்டின் பேரில், அவரை முதலமைச்சர் டத்தோ பாத்திங்கி ஹாஜி அப்துல் தாயிப் முகமட் பதவிநீக்கம் செய்தார். அப்போது சரவாக் தேசிய கட்சியில் *(Sarawak National Party)*, பாத்தாவ் ரூபிஸ் முக்கிய பதவியில் இருந்தார்.

அதன் பின்னர், ஒரு புதிய அரசியல் கட்சியை உருவாக்க வேண்டும் எனும் நோக்கத்தில், ஜியென் அனாக் நியோகெக் *(Jien anak Nyokek)* என்பவருடன் இணைந்த பாத்தாவ் ரூபிஸ், மாநில சீர்திருத்தக் கட்சியைத் தோற்றுவித்தார். 1996ஆம் ஆண்டின் தொடக்கத்தில், மாநில சீர்திருத்தக் கட்சியைப் பதிவு செய்வதற்கு, கோலாலம்பூரில் இருக்கும் சங்கங்களின் பதிவதிகாரியிடம் விண்ணப்பம் செய்யப்பட்டது.

### 1996 சரவாக் மாநிலத் தேர்தல்

சங்கங்களின் பதிவதிகாரியிடம் இருந்து அனுமதி கிடைப்பதற்கு காலதாமதமானது. அதனால், 1996 செப்டம்பர் மாதம் நடைபெற்ற சரவாக் மாநிலத் தேர்தலில் மாநில சீர்திருத்தக் கட்சி கலந்து கொள்ள முடியவில்லை. பாத்தாவ் ரூபிஸும் அவருடைய பங்காளிகளும் சுயேட்சைகளாகப் போட்டியிட்டனர். அந்தத் தேர்தலில் எவரும் வெற்றி பெறவில்லை. இருப்பினும், வைப்புத் தொகையை இழக்காத வகையில் கணிசமான வாக்குகளைப் அவர்கள் பெற்றனர்.

1996 அக்டோபர் 9ஆம் தேதி, மாநில சீர்திருத்தக் கட்சி, சங்கங்களின் பதிவதிகாரியால் அதிகாரப்பூர்வமாகப் பதிவு செய்யப்பட்டது. 1997 மார்ச் 9ஆம் தேதி, அக்கட்சியின் தலைவராக பாத்தாவ் ரூபிஸ் பொறுப்பேற்றார். இன்று வரை, சரவாக் மாநிலத்தில் ஒரே எதிர்க்கட்சியாக மாநில சீர்திருத்தக் கட்சி இருந்து வருகிறது. 2012 ஜனவரி 6இல் இக்கட்சியின் சபா மாநில அலுவலகம் திறக்கப்பட்டது. 2013 மே 5இல் நடைபெறவிருக்கும் மலேசியப் பொதுத்தேர்தலில், இந்தக் கட்சி 28 நாடாளுமன்ற 49 சட்டசபை இடங்களில் போட்டியிடுகிறது.

## மேற்கோள்கள்
# மருத்துவப் பாடத் தலைப்பு

**மருத்துவப் பாடத் தலைப்பு (MeSH)** (Medical Subject Headings) என்பது எளிதில் புரிந்து கொள்ளக்கூடிய வகையில் மருத்துவ சம்பந்தமான சொற்களை அட்டவணைப்படுத்தும் நோக்கில் உள்ளடக்கிய சொற்களஞ்சியம் ஆகும். மருத்துவ சொற்கள், சஞ்சிகைகள், நூல்கள் என்பன இங்கு எளிதில் தேடிக்கொள்ளக் கூடியவாறு அமைந்துள்ளன. ஐக்கிய அமெரிக்க தேசிய மருத்துவ நூலகத்தால் இத்திட்டம் உருவாக்கப்பட்டு பராமரிக்கப்படுகின்றது. ஒவ்வொரு தலைப்பிற்கும் தனித்துவ அடையாள எண் உண்டு. விக்கிப்பீடியாவில் ஒவ்வொரு நோய்களுக்கும் MeSH அடையாளம் இடப்படுகிறது.
இணையத்தில் இலவசமாக பப்மெட் (PubMed) ஊடாக மருத்துவப் பாடத் தலைப்பு (MeSH) நோக்கலாம், தரவிறக்கலாம்.

## வெளி இணைப்புகள்

* மருத்துவப் பாடத் தலைப்பு முகப்பு National Library of Medicine, National Institutes of Health (U.S.)
* மருத்துவப் பாடத் தலைப்பு தரவுத்தளம் பயிற்சிகள்
* MeSH உலவலுக்கு:
	+ Entrez
	+ MeSH Browser
	+ Visual MeSH Browser mapping drug-disease relationships in research
	+ Reference.MD
	+ MeSHine பரணிடப்பட்டது 2010-10-31 at the வந்தவழி இயந்திரம்
* List of qualifiers - 2009